CELEX: E2012J0004
Language: et
Date: 2013-10-07 00:00:00
Title: Korraldus, 7. oktoober 2013 , liidetud kohtuasjades E-4/12 ja E-5/12 – Risdal Touring AS ja Konkurrenten.no AS vs . EFTA järelevalveamet (Hagi EFTA järelevalveameti otsuse tühistamiseks – Juurdepääs dokumentidele – Vastuvõetavus – Asjas kohtuotsuse mittetegemine)

19.12.2013   
            
            
               ET
            
            
               Euroopa Liidu Teataja
            
            
               C 372/18
            
         KORRALDUS,
   7. oktoober 2013,
   liidetud kohtuasjades E-4/12 ja E-5/12
   Risdal Touring AS ja Konkurrenten.no AS vs. EFTA järelevalveamet
   (Hagi EFTA järelevalveameti otsuse tühistamiseks – Juurdepääs dokumentidele – Vastuvõetavus – Asjas kohtuotsuse mittetegemine)
   (2013/C 372/07)
   Liidetud kohtuasjades E-4/12 ja E-5/12, Risdal Touring AS ja Konkurrenten.no AS vs. EFTA järelevalveamet, on esitatud TAOTLUS tühistada kohtuasjas E-4/12 Risdal Touring kostja otsus, mis tehti esimest korda teatavaks 5. aprillil 2012 ilma seda põhjendamata ja seejärel 4. mail 2012 ning millega keelati üldsusel tutvuda riigiabi juhtumit käsitleva EFTA järelevalveameti toimiku nr 70506 kogusisu ja konkreetsete dokumentidega EFTA järelevalveameti otsusega nr 407/08/COL 27. juunil 2008 kehtestatud eeskirjade alusel, mis käsitlevad juurdepääsu dokumentidele, ja tühistada kohtuasjas E-5/12 Konkurrenten kostja otsus, mis tehti teatavaks 5. aprillil 2012 ilma seda põhjendamata ja millega keelati üldsusel tutvuda riigiabi juhtumit käsitleva EFTA järelevalveameti toimiku nr 60510 kogusisuga EFTA järelevalveameti otsusega nr 407/08/COL 27. juunil 2008 kehtestatud eeskirjade alusel, mis käsitlevad juurdepääsu dokumentidele. Kohus koosseisus esimees ja ettekandev kohtunik Carl Baudenbacher ning kohtunikud Per Christiansen ja Páll Hreinsson tegi 7. oktoobril 2013 korralduse, mille resolutiivosa on esitatud allpool.
   Kohus teeb allpool esitatud korralduse.
   
                
            
            
               
                  Kohtuasjas E-4/12 Risdal Touring AS vs. EFTA järelevalveamet:
               
                           1)
                        
                        
                           konkreetsetele dokumentidele suunatud taotluse osa on vastuvõetamatu ja see lükatakse tagasi;
                        
                     
                           2)
                        
                        
                           taotluse ülejäänud osa suhtes on otsuse tegemise vajadus ära langenud;
                        
                     
                           3)
                        
                        
                           EFTA järelevalveamet kannab oma kohtukulud ja pool taotleja kohtukuludest;
                        
                     
                           4)
                        
                        
                           taotleja kannab poole oma kohtukuludest.
                        
                     
         
                
            
            
               
                  Kohtuasjas E-5/12 Konkurrenten.no AS vs. EFTA järelevalveamet:
               
                           1)
                        
                        
                           taotlus on vastuvõetamatu ja see lükatakse tagasi;
                        
                     
                           2)
                        
                        
                           EFTA järelevalveamet kannab oma ja taotleja kohtukulud.